คนกรุงอ่วม ค่าโทลเวย์ขึ้นพรุ่งนี้แน่
ผู้สื่อข่าวรายงานว่า ผลการหารือระหว่างนายโสภณ ซารัมย์ รมว.คมนาคม กรมทางหลวง และหน่วยงานที่เกี่ยวข้อง เกี่ยวกับการปรับขึ้นค่าผ่านทางดอนเมืองโทลเวย์ พบว่า การปรับขึ้นค่าผ่านทางครั้งนี้เป็นไปตามสัญญาสัมปทาน&nbsp;ซึ่งจากนี้รัฐบาลจำเป็นต้องปรับแก้ไขสัญญาและเสนอสิทธิประโยชน์ให้กับเอกชนคู่สัญญาใหม่
21 ธ.ค. 2552

ผู้สื่อข่าวรายงานว่า ผลการหารือระหว่างนายโสภณ ซารัมย์ รมว.คมนาคม กรมทางหลวง และหน่วยงานที่เกี่ยวข้อง เกี่ยวกับการปรับขึ้นค่าผ่านทางดอนเมืองโทลเวย์ พบว่า การปรับขึ้นค่าผ่านทางครั้งนี้เป็นไปตามสัญญาสัมปทาน ซึ่งจากนี้รัฐบาลจำเป็นต้องปรับแก้ไขสัญญาและเสนอสิทธิประโยชน์ให้กับเอกชนคู่สัญญาใหม่
ที่ผ่านมารัฐบาลได้ขอให้ชะลอขึ้นค่าผ่านทางมาแล้ว 2 ครั้ง แต่รัฐต้องต่ออายุสัมปทานให้ดอนเมืองโทลเวย์เป็นเวลาถึง 20 ปี หากไม่มีการต่ออายุสัมปทาน จะทำให้สัญญาสัมปทานดังกล่าวสิ้นสุดและดอนเมืองโทลเวย์เป็นของรัฐในปี 2557 
แต่จากการต่ออายุสัญญาสัมปทานดังกล่าว ทำให้ขณะนี้เหลือเวลาอีก 25 ปีจึงจะหมดอายุสัญญา กระทรวงคมนาคมจึงเลือกที่จะไม่เจรจาและยอมปล่อยให้ดอนเมืองโทลเวย์ปรับขึ้นค่าผ่านทางในวันพรุ่งนี้ (22 ธ.ค.) แต่จะหามาตรการบรรเทาผลกระทบให้กับประชาชนผู้ใช้ทางแทน